Document ID: 31988R2037

*****
ΚΑΝΟΝΙΣΜΟΣ (ΕΟΚ) αριθ. 2037/88 ΤΗΣ ΕΠΙΤΡΟΠΗΣ
της 8ης Ιουλίου 1988
για την κατάργηση ορισμένων ποσοστώσεων κατά την εισαγωγή στην Πορτογαλία που εφαρμόζονται στον τομέα των αυγών και του κρέατος πουλερικών προελεύσεως Ισπανίας που καθορίστηκαν από τον κανονισμό (ΕΟΚ) αριθ. 4009/87
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 257,
τον κανονισμό (ΕΟΚ) αριθ. 3792/85 του Συμβουλίου της 20ής Δεκεμβρίου 1985 για τον καθορισμό του καθεστώτος που εφαρμόζεται στις συναλλαγές των γεωργικών προϊόντων μεταξύ της Ισπανίας και της Πορτογαλίας (1), όπως τροποποιήθηκε τελευταία από τον κανονισμό (ΕΟΚ) αριθ. 222/88 (2), και ιδίως το άρθρο 13,
Εκτιμώντας:
ότι για το έτος 1988, οι ποσοστώσεις που εφαρμόζονται κατά την εισαγωγή στην Πορτογαλία ορισμένων προϊόντων του τομέα των αυγών και του κρέατος πουλερικών προελεύσεως Ισπανίας καθορίστηκαν από τον κανονισμό (ΕΟΚ) αριθ. 4009/87 της Επιτροπής (3)·
ότι το άρθρο 4 παράγραφος 4 στοιχείο β) του κανονισμού (ΕΟΚ) αριθ. 3792/85 προβλέπει ότι οι εν λόγω ποσοσστώσεις προστίθενται στις ποσοστώσεις που καθορίζονται σε εφαρμογή του άρθρου 269 της πράξης προσχώρησης και εφαρμόζεται στις ποσοστώσεις που λαμβάνονται με τον τρόπο αυτό το άρθρο 269 παράγραφος 2 στοιχείο δ)· ότι συνεπώς οι ποιοτικοί περιορισμοί που ισχύουν στην Πορτογαλία έναντι της Ισπανίας καταργούνται όταν οι εισαγωγές που πραγματοποιούνται στην Πορτογαλία προελεύσεως των άλλων κρατών μελών κατά τη διάρκεια δύο συνεχών ετών είναι μικρότερες από το 90 % των ολικών ετήσιων ποσοστώσεων που έχουν ανοιχθεί· ότι στην περίπτωση των νεοσσών των γάλων και των ορνίθων, καθώς και για ορισμένα αυγά με τσόφλι, προκύπτει από τα οριστικά στατιστικά στοιχεία, κατά την εξαγωγή, ότι δεν έχει επιτευχθεί το όριο αυτό ούτε το 1986 ούτε κατά το 1987, και συνεπώς, θα πρέπει να καταργηθούν οι ποσοστώσεις για τα προϊοντα αυτά·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Κρέατος Πουλερικών και Αυγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 4009/87 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Ιουλίου 1988.

Labels: 3
18
17